Abafana bitege iki ku itsinda rya Tuff Gangs ryatangiye kwihesha icyubahiro mu bitaramo? | IMIRASIRE.com
Abafana bitege iki ku itsinda rya Tuff Gangs ryatangiye kwihesha icyubahiro mu bitaramo?
Yanditswe: 5/01/2018 07:31
Yasuwe incuro: 16898
Hashize igihe kitari kinini itsinda rya Tuff Gangs ryongeye kwihuza nyuma y’uko ryari ryarasenyutse ahanini biturutse kuri bamwe mu nkingi za mwamba muri iri tsinda aribo Jay Polly na Bull Dog.
Nyuma y’uko aba basore bongera kwihuza ariko hatarimo P Fla,bavuga ko ikibaraje ishinga ari ukongera kugarura icyubahiro n’izina ryabo ndetse bakaba baharanira kwisanga muri Guma Guma nk’uko Jay Polly aherutse kubigarukaho mu kiganiro yagiranye n’umunyamakuru.
Jay Polly avuga ko iri tsinda ryazajya ryitabira ibitaramo bitandukanye ari kumwe naryo cyane cyane irushanwa risumba ayandi mu Rwanda PGGSS kuko we yamaze gukuramo ake karenge ubwo yaryegukanaga igihe abagize itsinda,buri wese yitabiraga amarushanwa ku giti cye batarebye ku by’itsinda.
Mu ntangiriro z’uyu mwaka wa 2018,itsinda Tuff Gung ryongeye kugaragariza abakunzi baryo ko ryiteguye kubagezaho ibikorwa by’akataraboneka ndetse banagaragaza ku mugaragaro ko bamaze kongera gusenyera umugozi umwe aho kugeza ubu rigizwe n’abasore bane, Bull Dogg, Jay Polly, Fireman na Green P havuyemo P Fla ubu nawe ufite indi mishyingaye ku giti cye.
Yagize Ati “Twashyize hamwe. Turi itsinda ubu. Tuff Gangs turashaka gukora amateka tukanegukana irushanwa rya Guma Guma natwe tukajya mu mateka y’abaritwaye ubu ni ugukorana imbaraga njye na bagenzi banjye tukabigeraho”.
Indirimbo "For someone" iri tsinda riherutse gushyira hanze
mikel - 8/01/2018 saa 04:13
Njye sinkunda imiziki cyane ariko aba bahungu ndabakunda pee batanga ubutumwa.mukomereze aho gusenyuka kwanyu byari byarambabaje
- 10/01/2018 saa 06:31
WARAP tfgz!
Peter - 5/01/2018 saa 13:31
Ndatanga inyunganizi Jay polly yatwaye guma guma ya kane kuko iya gatatu ni Riderman wayitwaye,murakoze